
O Volapükaflens Valöpo ! 


Dü muls kil ekanob nunön oles stadi legudik Volapüka in el 
»„Wikipedia” bevüresodik. 


Numi yegedas me püks mekavik jünu peredaköli jonoy almuliko, e 
Volapük äbinon ai tö sömit liseda at. Ab liedo no plu. Sperantapük fino 
ebeigolon Volapüki ma lised nulikün. Ekö statits nulik: 


Sperantapük elabon yegedis 119.191 
Volapük elabon yegedis 118.782 


Sekü atos, Sperantapük elabon yegedis 409 mödikum ka Volapük. 


Lezilans bevü Sperantapükans noe äbinons mu glötiks, abi mu zuniks 
dö stad geilikün Volapüka in lised almulik at. No äkanons kredön, das 
Volapük äbinon nämikum in tef at ka Sperantapük. Jenöfo ävilons proibön 
pubi statita somik. Ab vaniko. Too Sperantapük anu binon tö sömit liseda, 
ed obs Volapükaflens no vilons proibön dabüki statita somik, ab votaflano 
vilobs benovipön Sperantapükanis tefü plöp somik! 


Volapük elabon mulis glorik tö sömit liseda, ab äsä sagoy : „Sic 
transit gloria mundi.” Binobsös danöfiks pro valikos, kel propagidon püki 


obsik, е no glömobsös ad danön ladöfiko pösodi(s), kel(s) ävobädon(s) plöpis 
at. 


Fino Cifal epenom obe ad sagön, das dalabon anu resodaladeti nulik, 


sevabo: brennusvp@legranus.me.uk, Vilols-li penetön ladeti nulik at pro geb 
fütürik? Danö !! 


Valikosi Gudikün 9). ош 

ANTONIO FRADELETTO 
fa hiel Arturo Alfandari 


Bü yels luldeg äbinob mu läbik ad labön hieli Antonio Fradeletto 
as profäsoran tö zif Venezia. Nem at binon nesevädik plödü Litaliyän. 
Ed igo in Litaliyän, utans binons mu nemödiks, plödü zif Venezia, kels 
memons oni. 


Tö Venezia nemi omik nunog lestümoy, e no glömoy, das 
äbinom jafan e noganükan Dajonäda Lekanas famik telyelik, kel, sis tim 
et, evedon jenot flunilabik da vol lölik, e kel läükon nogna, if atos 
binosöv mögik, glori neleigodik zife balik at. 


. El Fradeletto äbinom ргоѓаѕогап, depütäb, senätan, тіпіѕќегап. 
Äbinom pato spikädan gretikün Litaliyänik tima okik. 


Ab no binos kodü tituls ѕотік, das vilob stimön omi anu, ab 
kodü man it, kodü man stunidabik, kel äbinom. 


Pelüvöl pö moted oka len yan ela Ospedale della Carità, e 
pedugälöl fa Dün Publügik, cil at suno äjonom täleni mu patiki. 
Latikumo, ven kaliets küpädik yunana äküpälükons omi, fat oma älofom 
ad finenön studis oma, ab yunan, penofülöl, plu ka pestimöl fa dun so 
latik, ärefudom yufi äsi nemi fata süpo lepidika, ed äbuükom ad kipön 
nemi oka cila pelüvöl (ma dialeg* zifa Venezia: „blod smalik") е аа 
stimön oti fa merits oka. 


No ämutoy stebedön lunüpo. Brefüpo pos yunüp, ästunükom 
publügi dub spikäds oka dö dins distöfikün, jonölo otüpo kalietis legudik 
oka as spikädan. Suno stims valik äbinons rivoviks оте, e pö bäldot 
yunik äplakom glori. Dunöfs ота stäänikons love jäfüds mödik e love 
kods nobik valik, e neai äsenälom lindifi dö ons. Ab äbinom cifo, (äs 
flen oka, sifa-poedan Riccardo Selvatico), löfan gretik zifa lelöfik 
Venezia, keli älöfom me zad nen mied. 








Bevü dins mebabik mastana at neglömovik, ledigidob vemo 
utosi, kelosi äsagom obes, pluuneplu, dü spikot omik pötü prim 

tidodemas рӧ niver : „Ols, kels ekipedols пако gerotadili olas dialik 
yunöfa, e kelas lad flapülon dö utos, kel binos jönik e geilöfik, 
promolsös oles de timül at ad blebön fiediks oles it ve veg lölik lifa 
olsik. Atos no binos fasilik, bi fät menefa neläbo binon аа mivedön de 
balädikam gudöfik bal jü votik. Ab utan bevü ols, kel oplöpol ad savön 
oli, odasuemol latikumo fredi e pleidi yunöfa ad getuvön dönu in lad 
olik.” 


Vöds at, kels päspikons fa Mastan me vög nämik ä baitonik 
oma, änüdranons stedo ini lad oba, ed eblebons us pegavöls ai. 
Eyufons obi lo dinäds mödik e fümo ekeblünons obe juiti lifa in valem. 


Nu, das erivob, ob it, bäldoti vemik, loveükob Mastane tiki 
danöfik e fäkiki oba. 


VIN _PEPERÖL 


Baldelo ejedob ini sean 

(Ab no sevob plu dis sils kinik), 
As sakrifot Nose (Nedabinan) 
Bosili vina mu jeragik. 


Kim ävilom-li peroti olik? 
Ba lobedob-la-li Büosagani? 
U ba, o likör! kudü lad obik 
Meditölo-li bludi, gifölo vini? 


Dulogam kösömik 
Pos fogül redülik 
Kliniko ini vefs gekömon . . . 


Vin peperöl et, vefs lebrietik . . . 
Bunöls ini lut biedik - 
Ekö kopafoms dibikün fugik . . . 


(Paul Valé: 

IF LIF SALUDON-LA... 
fa Frank Roger) 


Gekömölo lomio de bür oka, hiel Tom äsevom, das ömutom 
prüdön. Äfärmükom yani, äsälenükom mänedi, ей ägolom ini 
kvisinöp. 

„Ekö оБ !” äsagom matane Sylvia, kel äreidof gasedi su söf. 

„Elifädol-li deli gudik? Binol-li fenik?” 

„Saidiko gudik,” äsagom, „ab faemob, säkusadolös obi . . .” 

„Е koldät olik-li” äsäkof. Ab äbinos tu latik. Äbadinilüdof 
tefü bos. Vög oma nämik e klilik nendoto iträton omi. U ba natemam 
omik, kel äbinon boso fikulik jü adel. Esötom sevön, esötom preparön 
visoseidi at gudikumo. 

„Senob vo gudikumo, jenöfo. Nu, vilob kvisinön fidedi vifik . 

„О Tom!” No äplidom tonodi patik vöga ойк. Logölo ofi 
doseitön gasedi ofa, löädön e kömön lü om, äsagom: 

„Si-li?” 

„Leadolös obe kvisinön bosi pro ol, o Tom.” 

„АБ kanob dunön osi, о löfäb. Binol mu gudälik, аЬ...” 

„Binos te nomik, das vom yufofös matani malädik.” 


„Ab no plu binob malädik, о löfäb.” Ekö! isagom osi. 


Ätikom: „ Binob fopan maleditik! Ekö ob, kel prüdob somödo 
ad garanön, das matan oba no tüvof, das emoikob koldäti at, e töbo 


egolob da yan, das eträtob obi !” 
Änutof. „Eküpetob atosi.” 


„Cedob, das jelasit oba takomipon ai plu ta viruds somik,” 
äsagom, steifülölo ad savön oki. 


„О Tom, begö !” äsagof. „No zadidolös oli. Sevob, das 
evisitob tedani dönu. Sagolös osi obe, o Tom. Eremol drogis dönu, 
no-li?” Stunolüloged ofa dudranöl ikoldükon bomis omik. 


Ästeifülom ad tuvön säkusadi, kleilükami, bosi, kel ölibükon 
omi de mistad at, ab ädasuemom vifiko, das äbinos vano. Äsevof osi. 
Äbinos tu latik. „Si!” äsiom. „Pidob. No odunob osi dönu.” 


„Sagol osi ai büo. Neai olärnol, o Tom.” 
„Pidob, das eviodob senäli ola somo, o löfäb.” 


„Edunol mödikumosi ka te viodön senäli oba, o Tom. Cedü ob, 
ekö lenof stedöfik obe! Remölo dinis somik medü maket blägik, ol 
kofol obi, kofol vobi oba äsi valikosi, keli pladulob. E no emiedükol 
remotis olik droges, no-li?” 


„No fümob, das suemob dö kis spikol,”” ägeom, (do jenöfo 
äsevom gudiko dö kis äspikof). Ämögos-li, das itüvof dinis kläno 
pigetölis oma, to stad pevealöl otas? „Sülö !” ätikom, „atos badikos 
aldeliko plu.” 


„Dalolös obe ad flifükön memi olik,” äsagof me vög koldik äs 
glad. Äsökom ofi ini kvisinöp, äloegom maifükön ofi gladaramari e 
setirön bügis tel. „Sevol-li, kis binons-li , o Tom ?” 


Kurad oma äfibon. Binosöv nefrutik ad cedidön nedöbi, ab 
votaflano . . . 

„Su klebazötjonoy . . .” äprimom, ab iropof omi пеп Кеѕепаі. 

„Кіѕ pubon su klebazöt lindifos obe, о Тот. Sevob vio tedans 
somik maketa blägik votafomoms canis omas. Leadobös jonön ole 
ninädi bügas at, o Tom.” 


Äleadof falön onis sui glun, älepedof onis dis hil oka ed 
ästäänükof ninädi onas love kvisinöp. 


„Logol-li? Binos mit, o Tom. Mit pesägüköl. Stöf visedäliko 
pevotüköl nelonik. Ed ol eremol oni. Ed efidolöv oni. Fided vifik. 
Lesi! Lio kanol-li jonön nestümi somik life? No dalabol-li suemodi 
fibikün? Lif binon saludik, o Tom. Memol-li osi?” 


„Lesi! о löfäb! Sevob gudiko osi, ab ävilob te moükön koldäti 
at maleditik. Hetob fidoti härbatimik, keli ejoikol ini gug oba, e. . . ” 


„О Тот, saidö!” 


Äflekof oki, ed ästepof se Куіѕіпӧр, stäänükölo valöpio miti 
pesägüköl oma, keli iremom me mon nefasiliko pegaenöl. Döbot 
äduton lü om, sio. Ätikom: „No esötob matikön ko vom at, kel ivedof 
slopan lezilik mufa „Lif Saludik,” muf, kel äflagon stümi lölöfik pro 
lifafoms valik su tal. Bi flun mufa irivon nivodis bolitik geilikün, 
iplöpon ad proibön yagi, bridi e pugi nimas ad fid. Enu iplöpon ad 
proibön fabrikami e gebi drogas, kelas zeil binon ad deidön virudis ä 
bakteris nedöbikis. Ädabinon nogna maket blägik, klüliko, ab utans, 
kels äjäfikons me stöf somik nelonik äbelifons fikulis gretik. 


„O Tom, labob nuni gudik pro ol.” Ekö of dönu, kel älefänof 
delagasedi foi logod omik. „Is binon nuni, keli mutol reidön. Tefos 
obis.” 


„Verato-li?” Atos no öbinos nulodi gudik. Äslugom, 
äfärmükom logis oka dü timül, tän äsagom: „E nun gudik, kis binos- 
Ш?” 

„linos, das „Lif Saludik” orivon zeili nog bali, o Tin, Binobs 
vego lü benosek votik obas. Lekomip fovon ai, e plöpobs ai plu.” 


„Benö! äsagom. No äfümom, va ävilom sevön dö vikod 
enuik ela „Lif Saludik.” 


„Stäänükobs miedis stüma lölöfik pro lifafoms valik dönu,” 
äsagof yubiko. „Suno no plu omutol fidön fidi härbatimik at. Planalif 
valik pojelon de faem nekvänovik menefa. Klopaglof е klopüp 
obinons suemods pasetatima. Flukabims e härbats okanons lifön fino 
nen tup menefa. Osatobs gudiko dö fid koboädik. So-li, o Tom? No 
cedol-li, das somikos meriton lezälizeli?” 


„Lefümiko!” äsagom. Däsper pisäsienükon оті. „ОйгіпоЬ 
väreti vata büä plöpoy ad proibön i flumoti et mu zesüdiki.” 


вво ә в 
ОТЕК DEBANA 


Ädabinom тап, kel äremom mödikosi, аЬ kel іедо по ädalabom 
moni saidik ad pelön valikosi. Seko älabom kreditanis i mödikis. 


Ün del bal ägetom penedi de kreditan somik, kel ätädon omi. 
»„Pelolöd debi ola, voto osedob gitädani !” 


Мап äbinom vutik. Арепот sunädo penedi kreditane at ad 
пипӧп ome, das penom nemis kreditanas valik su papüradileds е 
nüseitom diledis at ini hät. Tü fin mula alik, setirom nemis kil, kelis 
pelom. 


Е vöds lätik oma äbinons i tädöls: „Ed if ogetob penedi somik 
dönu de ol, nem ola no igo obinon in hät !” 





Y пити уи ш Y 





| 

DIV КЕСА SALOMON (23) 


[92 вон lovelogoms seatöpi, el Tuala binom deadik. || 
Büdü el Infedus, kocdoy гатепб jieli Gagul. 


list No Inbob dredäl fo ol, 

o jimagivan bäldik. 
Lobedolðd! u odeadol id ol !! 
Jonolöd obes МОро topons 

__ Фуз peklänedöl !!! 27 


sevob osi. АБ obinos- 

li mesedam olsikven | | 

ologedoms stonis nidöl,| | 
u ропой olas ? 





Pos malek Iunik delas fol, rivoms belajäni, Fo 
kel miedükon Geilini de nolüd. w 


Kömolsöd! Kömolsöd nu! У 


Bü ols älogom man vietik 
„ te bal stonis nidöl!_Sevols-i, 
kis äjenosome? Ädeadom! У 


binos zesüdik, das ädeadom. 
_2' Binos lon mu 








